Kamu bisa jelasin ke aku soal Tokong Kamishikimi Kumanoimasu dalam bahasa melayu?

Tokong Kamishikimi Kumanoimasu merupakan sebuah tokong terpencil yang terletak di dalam hutan di Takamori, sebuah pekan kecil di Wilayah Kumamoto di pulau Kyūshū, selatan Jepun. Suasana tenang bersifat rohani ketika berada di sekitar tokong ini menyebabkan ia dianggap sebagai salah satu pusat kuasa (power spot) di Pulau Kyushu. Oleh itu, ia menjadi faktor mengapa ia sering dikunjungi oleh pelancong yang mengetahui tentang perkara ini.

Terdapat sebuah gerbang torii usang menyambut para pengunjung di kaki bukit laluan ke Tokong Kamishijimi Kumanoimasu. Sebaik sahaja melangkaui torii tersebut, pengunjung bagaikan merentasi terowong masa apabila melihat seratus buah toro, iaitu bekas lampu yang diperbuat daripada ukiran batu, menghiasi kiri kanan tangga hingga ke laluan masuk tokong. Kemudian, pengunjung perlu mendaki 260 anak tangga batu yang kelihatan usang (namun masih kukuh) untuk sampai ke Tokong Kamishikimi Kumanoimasu di puncak bukit. Juga kelihatan sepasang patung shīsā iaitu ukiran batu haiwan mistik Jepun yang turut diliputi lumut.

Sebuah honden, iaitu bangunan yang dianggap suci dalam agama Shinto, dipercayai telah dibina pada tahun 1970an masih mengekalkan bahan binaan asalnya iaitu menggunakan kayu dan papan. Terdapat sebuah batu besar berlubang bersaiz 10 meter yang menjadi laluan angin yang dipanggil Batu Hogeto Iwa. Pengunjung percaya bahawa menyentuh Batu Hogeto Iwa akan memberikan mereka tuah dan nasib baik sementara pokok suci Nagi yang tumbuh di sekitar tokong pula dipercayai akan melindungi perhubungan. Ini kerana ia mengambil sifat daun pokok Nagi yang sukar untuk dikoyakkan akan mempengaruhi hubungan mereka.

Keindahan tokong ini juga telah menjadi ilham kepada artis manga popular Jepun, Yuki Midorikawa untuk diabadikan di dalam karya popular beliau, Into the Forest of Fireflies’ Light (Hotarubi no mori e). Pada tahun 2011, karya tersebut telah diadaptasi sebagai filem animasi pendek dengan judul yang sama dan telah berjaya memenangi beberapa anugerah dalam pertandingan filem dan animasi di peringkat antarabangsa. Kebanyakan pecinta anime telah mendapat aspirasi untuk mengunjungi Tokong Kamishikimi Kumanoimasu setelah terpukau dengan keindahan pemandangan hutan dan gunung di dalam babak-babak filem animasi tersebut.